JAUNAS BEDARBIS – ATEIVIS? KAIP JIS ATRODO? Socialinis eksperimentas

*Paprašėme apibūdinti bedarbį, dar tiksliau jauną bedarbį. Juk dažnai kalbėdami apie nedirbantį asmenį, mintyse susikuriame jo portretą, ir tik vėliau pastebime, kad jis labai panašus į mūsų draugą, kaimyną, pažįstamą... Taigi, kaip atrodo jaunas bedarbis?*

Studentė Lina, 22 m. , Tauragė.

Mano akimis žiūrint, tai jaunas bedarbis – tai asmuo ką tik baigęs vidurinę mokyklą ir niekur toliau nesimokantis. Jo amžius – 18-19 metų, jis neturi motyvacijos kažką veikti. Greičiausiai dar gyvena pas tėvus, nori „tūsintis“ ir nelabai nori dirbti. Ką jam pasiūlyčiau?... Eiti mokytis, nes jei nesimokys, tai ko gero, tuoj bus ne jaunas bedarbis, o pagyvenęs pašalpų gavėjas.

 Padavėjas Tomas, 19 m., Panevėžys

Na, tai žmogus kuriam stinga noro užsidirbti pinigų arba jis turi jų pakankamai, kad suktų galvą, kaip jų užsidirbti. Na, ne visiems taip sekasi... O jei rimtai, tai jaunam žmogui žiauriai sunku susirasti gerą darbą jei neturi patirties, net jei turi ir išsilavinimą. Juk nebūtinai bedarbis yra dėl to, kad nenori dirbti. Gali būti bedarbis, pavyzdžiui, ką tik baigęs universitetą, kolegiją, bet kol kas nerandantis darbo. Jis turi išsilavinimą, norą dirbti, bet neturi patirties. Ką pasiūlyčiau? Važiuoti į užsienį ir pradžiai gyvenimo pabandyti užsidirbti ten.

Bedarbė Rimantė, 27 m., Kaunas

Aš jau nedirbu 6 mėn., taigi esu kaip ir bedarbė. Dirbau 3 metus, vėliau įmonė bankrutavo, taigi likau be darbo. Registravausi darbo biržoje, bet kol kas negavau pasiūlymo, kuris mane tenkintų. Nenoriu prekybos centre kasoj sėdėti, bet turiu vilties, kad greitai pavyks įsidarbinti. Jei ne – tikiuosi bent kokius kursus darbo birža pasiūlys.

Pastaruoju metu visose žiniasklaidos ar medios priemonėse matyti nerimą keliančios antraštės, sakančioms mums, jog jaunimo nedarbas yra „Problema numeris vienas Lietuvoje“; jog „Jaunimo nedarbas pasiekė neregėtas aukštumas“; „Europos Sąjungos bedarbystės kontekste Lietuvos jaunimas yra lyderis“ ir pan. Darbo biržos pateikiama statistika taip pat nedžiugina- jaunimo (15-24 m.) nedarbas 2014 m. siekė 19,3 proc. (šaltinis: <http://www.socmin.lt/lt/darbo-rinka-uzimtumas/uzimtumo-ir-darbo-z6qc/uzimtumas-ir-nedarbas.html>).

Analizuojant jaunimo nedarbą Lietuvoje, galima išskirti regionus, kuriuose nedarbo situacija yra sudėtingiausia. (šaltinis: <http://www.jrd.lt/uploads/Jaunimo%20situacija_2014-01-01.pdf> )

Taigi, kas lemia jaunimo nedarbą? Panašu, kad vieno atsakymo nėra, arba, kaip matyti iš socialiniame eksperimente dalyvavusių jaunų asmenų pasisakymų, svarbiausios priežastys yra šios:

**NEDARBO** **PRIEŽASTYS :**

**Jaunimo nedarbo pasekmės: kokios jos?**

Svarbiausia nedarbo pasekmė – jaunų žmonių emigracija. Lietuvoje darbo nerandantys ir negalintys įsitvirtinti jaunuoliai iškeliauja į Didžiąją Britaniją, Airiją, Norvegiją, Švediją. Nors jie turi išsilavinimą ir yra gerai pasirengę, tačiau susirasti darbą gimtojoje šalyje jiems sudėtinga. Dažnai svečiose šalyse jaunimas dirba nekvalifikuotą, tačiau lyginant su Lietuva, geriau apmokamą darbą. Lietuva lieka be jaunų specialistų, be jaunų žmonių, kurie kaip žinia, turėtų kurti šviesią ateitį ir dirbti mūsų visų labui. Gaila, bet taip yra...

**Taigi, kas vyksta Lietuvoje siekiant pažaboti jaunimo nedarbą?**

Lietuvoje ES lėšomis yra įgyvendinama keletas iniciatyvų:

-per investicijas skatinamas darbo vietų kūrimas jaunimui,

 -suteikiamos mokesčių lengvatos darbo patirties neturintiems jauniems žmonėms,

 -verslo pradžiai kuriami įvairūs paramos fondai skatina jaunų žmonių verslumą,

-didinamos jaunų žmonių konkurencinės galimybės sudarant sąlygas mokytis ir įgauti daugiau praktinių įgūdžių.

Prie jaunimo nedarbo mažinimo prisidės ir Prezidentės pateiktos įstatymų pataisos. Jomis sudaroma galimybė jaunimui savarankiškai ir be jokių tarpininkų atlikti praktiką įmonėse ir valstybinėse institucijose. Taip jauni žmonės įgytų geresnių įgūdžių ir lengviau susirastų darbą.

(Šaltinis: https://www.lrp.lt/lt/spaudos-centras/pranesimai-spaudai/jaunimo-nedarbo-mazinimas-nuo-kalbu-pereinama-prie-darbu/16490)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_